CELEX: 32011D0685
Language: sl
Date: 2011-10-13 00:00:00
Title: Izvedbeni sklep Komisije z dne 13. oktobra 2011 o priznavanju popolnega delovanja litovske baze podatkov za goveda (notificirano pod dokumentarno številko C(2011) 7164)

14.10.2011   
            
            
               SL
            
            
               Uradni list Evropske unije
            
            
               L 269/36
            
         IZVEDBENI SKLEP KOMISIJE
   z dne 13. oktobra 2011
   o priznavanju popolnega delovanja litovske baze podatkov za goveda
   (notificirano pod dokumentarno številko C(2011) 7164)
   (Besedilo v litovskem jeziku je edino verodostojno)
   (2011/685/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (1) ter zlasti člena 10 Uredbe,
   ob upoštevanju naslednjega:
   
               (1)
            
            
               Člen 6(1) in (2) Uredbe (ES) št. 1760/2000 („Uredba“) določa, da se govedo identificira in zanj izda potni list, ki ga spremlja ob vsakem premiku.
            
         
               (2)
            
            
               Člen 6(3) Uredbe določa, da lahko države članice, ki imajo računalniško bazo podatkov, za katero Komisija potrdi, da popolnoma deluje, določijo, da se potni listi izdajajo le za živali, namenjene trgovini znotraj Unije, in da morajo te živali spremljati njihovi potni listi le, če se premikajo z ozemlja zadevne države članice na ozemlje druge države članice.
            
         
               (3)
            
            
               Litva je Komisiji predložila zahtevek za priznavanje delovanja baze podatkov za goveda. Ta baza podatkov predstavlja osnovo litovskega sistema za identifikacijo in registracijo goveda.
            
         
               (4)
            
            
               Litva je predložila potrebne informacije, ki potrjujejo, da je baza podatkov za goveda skladna s členom 5 Uredbe: (i) zamude pri javljanju dogodkov so v bazi podatkov označene, zato so upoštevani roki za javljanje premikov živali iz Uredbe; (ii) potni listi živali, ki se premaknejo iz Litve, se ob prihodu predajo pristojnim organom; (iii) med nacionalno bazo podatkov za goveda in nacionalno bazo podatkov za kmetijsko plačilno shemo ter nacionalnim veterinarskim sistemom upravljanja informacij obstaja vmesnik za olajšanje nadzora uskladitve in izmenjave koristnih podatkov ter (iv) smernice so poostrene tako, da se ušesne znamke pravilno izdajajo in razdeljujejo, ta informacija pa je na voljo v bazi podatkov.
            
         
               (5)
            
            
               Komisija je proučila te informacije in meni, da je primerno priznati delovanje baze podatkov.
            
         
               (6)
            
            
               Glede na zgoraj navedeno je primerno priznati popolno delovanje litovske baze podatkov za goveda od 1. julija 2011 –
            
         SPREJELA NASLEDNJI SKLEP:
   Člen 1
   Litovska baza podatkov za goveda se prizna za polno delujočo od 1. julija 2011.
   Člen 2
   Ta sklep je naslovljen na Republiko Litvo.
   
      V Bruslju, 13. oktobra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 204, 11.8.2000, str. 1.